30.6.1999 Euroopan yhteisöjen virallinen lehti L165/1 (Säädökset, jotka on julkaistava) NEUVOSTON ASETUS (EY) N:o 1381/1999, annettu 28 päivänä kesäkuuta 1999, tiettyihin teollisuus- ja maataloustuotteisiin sovellettavien yhteisen tullitariffin autonomisten tullien väliaikaisesta suspendoimisesta annetun asetuksen (EY) N:o 1255/96 liitteen muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 26 artiklan, ottaa huomioon komission ehdotuksen, sekä katsoo seuraavaa: 1) on yhteisön edun mukaista suspendoida kokonaan tai osittain yhteisen tullitariffin autonomiset tullit tiettyjen uusien tuotteiden osalta, jotka eivät kuulu asetuksen (EY) N:o 1255/96(!) liitteeseen, 2) mainitussa asetuksessa tarkoitetut tuotteet, joiden osalta ei ole enää yhteisön edun mukaista jatkaa yhteisen tullitariffin autonomisten tullien suspendoimista tai joiden kuvausta on tarpeen muuttaa teknisen kehityksen vuoksi, on poistet- tava asetuksen liitteessä olevasta luettelosta, ja 3) selkeyden vuoksi olisi tuotteita, joiden tavaran kuvaus on tarpeen muuttaa, pidettävä uusina tuotteina. ON ANTANUT TÄMÄN ASETUKSEN: 1 artikla Muutetaan asetuksen (EY) N:o 1255/96 liite seuraavasti: 1) Lisätään tämän asetuksen liitteessä I luetellut tuotteet. 2) Poistetaan tuotteet, joiden koodit luetellaan tämän asetuk- sen liitteessä II. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä heinäkuuta 1999. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 28 päivänä kesäkuuta 1999. (!) EYVL L 158, 29.6.1996, s. 1, asetus sellaisena kuin se on viimeksi muutettuna asetuksella (EY) N:o 2797/98 (EYVL L 352, 29.12.1998, s. 1). Neuvoston puolesta M. NAUMANN Puheenjohtaja